CELEX: 62010CA0270
Language: el
Date: 2011-07-28 00:00:00
Title: Υπόθεση C-270/10: Απόφαση του Δικαστηρίου (πέμπτο τμήμα) της 28ης Ιουλίου 2011 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — Διαδικασία που κίνησε η Lotta Gistö (Πρωτόκολλο περί των προνομίων και ασυλιών των Ευρωπαϊκών Κοινοτήτων — Άρθρο 14, πρώτο εδάφιο — Προσδιορισμός της φορολογικής κατοικίας του συζύγου υπαλλήλου της Ένωσης — Εθνική νομοθεσία προβλέπουσα κανόνα κατά τον οποίο ο ενδιαφερόμενος που έχει κατοικήσει επί τρία έτη στο εξωτερικό δεν λογίζεται ως κάτοικος ημεδαπής και, επομένως, δεν υπέχει πλέον πλήρη φορολογική υποχρέωση)

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/8
            
         Απόφαση του Δικαστηρίου (πέμπτο τμήμα) της 28ης Ιουλίου 2011 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — Διαδικασία που κίνησε η Lotta Gistö
   (Υπόθεση C-270/10) (1)
   
   (Πρωτόκολλο περί των προνομίων και ασυλιών των Ευρωπαϊκών Κοινοτήτων - Άρθρο 14, πρώτο εδάφιο - Προσδιορισμός της φορολογικής κατοικίας του συζύγου υπαλλήλου της Ένωσης - Εθνική νομοθεσία προβλέπουσα κανόνα κατά τον οποίο ο ενδιαφερόμενος που έχει κατοικήσει επί τρία έτη στο εξωτερικό δεν λογίζεται ως κάτοικος ημεδαπής και, επομένως, δεν υπέχει πλέον πλήρη φορολογική υποχρέωση)
   2011/C 298/13
   Γλώσσα διαδικασίας: η φινλανδική
   
      Αιτούν δικαστήριο
   
   Korkein hallinto-oikeus
   
      Διαδικασία που κίνησε η
   
   Lotta Gistö
   
      Αντικείμενο
   
   Αίτηση εκδόσεως προδικαστικής αποφάσεως — Korkein hallinto-oikeus — Ερμηνεία του άρθρου 14 (που κατέστη άρθρο 13) του Πρωτοκόλλου περί προνομίων και ασυλιών της Ευρωπαϊκής Ένωσης — Προσδιορισμός της φορολογικής κατοικίας των υπαλλήλων της Ευρωπαϊκής Ένωσης και των συζύγων τους που δεν ασκούν δική τους επαγγελματική δραστηριότητα εντός του κράτους καταγωγής — Εθνική νομοθεσία προβλέπουσα για τους ημεδαπούς κανόνα κατά τον οποίο μετά πάροδο τριετίας από του τέλους του έτους αναχωρήσεως από τη χώρα, ο ενδιαφερόμενος δεν θεωρείται πλέον κάτοικος ημεδαπής και, κατά συνέπεια, δεν υπάγεται στο γενικό καθεστώς φορολογικής υποχρεώσεως όσον αφορά τα εισοδήματά του
   
      Διατακτικό
   
   Το άρθρο 14, πρώτο εδάφιο, του Πρωτοκόλλου περί προνομίων και ασυλιών των Ευρωπαϊκών Κοινοτήτων, που επισυνάφθηκε αρχικώς στη Συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων και, κατόπιν, δυνάμει της Συνθήκης του Άμστερνταμ, στη Συνθήκη ΕΚ, έχει την έννοια ότι ο σύζυγος ατόμου ο οποίος, απλώς και μόνο για τον λόγο ότι το άτομο αυτό αναλαμβάνει υπηρεσία στην Ευρωπαϊκή Ένωση, εγκαθίσταται στο έδαφος κράτους μέλους διαφορετικού από το κράτος μέλος της φορολογικής κατοικίας που είχε κατά τον χρόνο της εκ μέρους του αναλήψεως υπηρεσία στην Ένωση λογίζεται ως διατηρών τη φορολογική κατοικία του εντός του τελευταίου αυτού κράτους μέλους αν δεν ασκεί ο ίδιος επαγγελματική δραστηριότητα.
   
      (1)  ΕΕ C 221 της 14.8.2010.